قرغزستان جمهور باشلیغی سورونبای جیینبیکوف بیلن تاجکستان جمهور باشلیغی امام علی رحمان، ایلک مرته حدود چیگره سیده اوچره شوو اوتکزدیلر.
قرغزستان جمهور رئیس لیگیدن بیریلگن بیاناتده تذکر بیریلیشیچه، جمهور باشلیعی جیینبیکوف بیلن تاجکستان جمهور باشلیغی رحمان، ایککی مملکت اورته سیده گی حدود چیگره سی مهماسیگه ییچیم تاپیش اوچون تاجکستان نینگ اصفارا شهریده اوچره شگنلر.
یشخی کوتیب آلینگن جیینبیکوف؛
"حدود چیگره سی معمالریگه ییچیم تاپیش اوچون مذاکره جریانینی تیزلشتیریشنی تکلیف قیله میز. مشترک اورونیشلر آرقه لی حدود چیگره لریمیزگه تینچ لیک و بردملیک کیلتیریش گه ایشانه میز" دیب گپیردی.
جیینبیکوف اوچ کون مقدم ایککی اولکه وطنداشلری اورته سیده حدود چیگره سیده یوز بیرگن بحران کبی باشقه یوز بیرمس لیگی اوچون مشترک انیق چاره – تدبیرلر آلینیشی کیره دیب ایتدی.
ایککی دولت رهبری نینگ حدود چیگره سی موضوعینی اوز ایچی گه آلگن اوچره شووی نینگ 27 – جولای کونی قرغزستان نینگ چولپان – آته شهریده دوام ایته جگی بیلدیریلدی.
پایتخت بیشکیکدن 750 کیلومتر مصافه ده بولگن بو منطقه ده ایککی اولکه جمعیتلری اورته سیده زمین، زراعت، سوو یقلش، یول و مال اوتلتیش کبی موضوعلرده بحرانلر یوز بیرماقده دیر.
قرغزستان بیلن تاجکستان اورته سیده گی 970 کیلومترلیک حدود چیگره سیدن 503 کیلومتری انیق، بیراق 2012 – ییلیدن بیری حدود چیگره سی تعینلش فعالیتلریده فقط 47 کیلومترلیک مصافه اوچون کیلیشیب آلینگن دیر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
